Diari Oficial de la Generalitat Valenciana


Sumari del DOGV 9190, del 07-10-2021 (2021/10592)

CORRECCIÓ d'errades de la Resolució de 22 de juliol de 2021, del president de l'Institut Valencià de Competitivitat Empresarial (IVACE), per la qual es convoquen ajudes per a la implantació d'infraestructura de recàrrega de vehicles elèctrics, dins del programa d'incentius lligats a la mobilitat elèctrica, amb càrrec al pressupost de l'exercici 2021 (Programa MOVES III-Infraestructura Comunitat Valenciana), en el marc del Pla de recuperació, transformació i resiliència europeu.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10253


Data del document
:   01-10-2021

Organisme emissor
:   Institut Valencià de Competitivitat Empresarial

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * ajuda pública

CORRECCIÓ d'errades de la Resolució de 22 de juliol de 2021, del president de l'Institut Valencià de Competitivitat Empresarial (IVACE), per la qual es convoquen ajudes per a la implantació d'infraestructura de recàrrega de vehicles elèctrics, dins del programa d'incentius lligats a la mobilitat elèctrica, amb càrrec al pressupost de l'exercici 2021 (Programa MOVES III-Infraestructura Comunitat Valenciana), en el marc del Pla de recuperació, transformació i resiliència europeu. [2021/10141]  
Advertides unes errades en la Resolució de 22 de juliol de 2021, del president de l'Institut Valencià de Competitivitat Empresarial (IVACE), per la qual es convoquen ajudes per a la implantació d'infraestructura de recàrrega de vehicles elèctrics, dins del programa d'incentius lligats a la mobilitat elèctrica, amb càrrec al pressupost de l'exercici 2021 (Programa MOVES III-Infraestructura Comunitat Valenciana), en el marc del Pla de Recuperació, Transformació i Resiliència Europeu, publicada en el Diari Oficial de la Generalitat Valenciana (DOGV) número 9138, de 29 de juliol de 2021, es procedeix a la correcció d'aquestes en els següents termes:  
En l'apartat segon de l'article 5.3, de la resolució,  
  
On diu:  
«- L'IVA satisfet per l'adquisició de béns i serveis facturats i, en general, qualsevol impost pagat»;  
Ha de dir:  
«- L'IVA satisfet per l'adquisició de béns i serveis facturats i, en general, qualsevol impost pagat. Sí podrà ser elegible, i per tant finançable, l'IVA suportat, sempre que no siga susceptible de recuperació o compensació».  
  
En l'article 7.1 de la resolució,  
On diu:  
«1. Podran acollir-se a aquestes ajudes les persones i entitats que s'enumeren a continuació:  
a) Les persones físiques que desenvolupen activitats econòmiques, per les quals oferisquen béns i/o serveis en el mercat (professionals autònoms), que tinguen el seu domicili de l'activitat en la Comunitat Valenciana i que estiguen donats d'alta en el Cens d'Empresaris, Professionals i Retenidors de l'Agència Estatal d'Administració Tributària.  
  
b) Les persones físiques majors d'edat, a excepció dels casos de discapacitat, que podran ser menors d'edat, amb residència en la Comunitat Valenciana, no incloses en l'anterior apartat.  
c) Les comunitats de propietaris amb domicili en la Comunitat Valenciana, que hauran de complir amb el que es preveu en la Llei 38/2003, de 17 de novembre, i en particular amb el que s'estableix en el seu article 11.3.  
d) Les persones jurídiques, vàlidament constituïdes a Espanya en el moment de presentar la sol·licitud d'ajuda, i altres entitats, amb personalitat jurídica o sense, el número d'identificació fiscal (NIF) de les quals comence per les lletres A, B, C, D, E, F, G, J, R o W, que tinguen el seu domicili social en la Comunitat Valenciana o bé que desenvolupen la seua activitat, compten amb una seu i tinguen part de la seua plantilla en la Comunitat Valenciana. També seran elegibles les entitats de conservació de polígons o societats agràries de transformació el NIF de les quals comence per V.  
e) Les entitats locals conforme a l'article 3 de la Llei 7/1985, de 2 d'abril, reguladora de les bases de règim local, i el sector públic institucional, d'acord amb el que s'estableix en l'article 2 de la Llei 40/2015, d'1 d'octubre, de règim jurídic del sector públic, que realitzen la seua activitat en la Comunitat Valenciana, sempre que no exercisquen activitats econòmiques per les quals oferisquen béns i serveis en el mercat i en aquest cas es consideraran incloses en l'anterior apartat d. No obstant això, no podrà ser beneficiària l'Administració autonòmica de la Comunitat Valenciana en la seua condició de beneficiària directa de les ajudes regulades en el Reial decret 569/2020, sense que aquesta exclusió comprenga el sector públic vinculat o dependent de l'Administració autonòmica valenciana, que podrà ser beneficiària sempre que els organismes i entitats que ho integren compten amb personalitat jurídica pública diferenciada, així com autonomia de gestió per al compliment dels seus fins»;  
Ha de dir:  
«1. Podran acollir-se a aquestes ajudes les persones i entitats que s'enumeren a continuació:  
a) Les persones físiques que desenvolupen activitats econòmiques, per les quals oferisquen béns i/o serveis en el mercat (professionals autònoms), que estiguen donats d'alta en el Cens d'Empresaris, Professionals i Retenidors de l'Agència Estatal d'Administració Tributària.  
  
b) Les persones físiques majors d'edat, a excepció dels casos de discapacitat, que podran ser menors d'edat, amb residència fiscal a Espanya, no incloses en l'anterior apartat.  
c) Les comunitats de propietaris, que hauran de complir amb el que es preveu en la Llei 38/2003, de 17 de novembre, i en particular amb el que s'estableix en l'article 11.3.  
d) Les persones jurídiques, vàlidament constituïdes a Espanya en el moment de presentar la sol·licitud d'ajuda, i altres entitats, amb personalitat jurídica o sense, el número d'identificació fiscal (NIF) de les quals comence per les lletres A, B, C, D, E, F, G, J, R o W. També seran elegibles les entitats de conservació de polígons o societats agràries de transformació el NIF de les quals comence per V.  
e) Les entitats locals conforme a l'article 3 de la Llei 7/1985, de 2 d'abril, reguladora de les bases de règim local, i el sector públic institucional, d'acord amb el que s'estableix en l'article 2 de la Llei 40/2015, d'1 d'octubre, de règim jurídic del sector públic, que realitzen la seua activitat en la Comunitat Valenciana, sempre que no exercisquen activitats econòmiques per les quals oferisquen béns i serveis en el mercat i en aquest cas es consideraran incloses en l'anterior apartat d. No obstant això, no podrà ser beneficiària l'Administració autonòmica de la Comunitat Valenciana en la seua condició de beneficiària directa de les ajudes regulades en el Reial decret 569/2020, sense que aquesta exclusió comprenga el sector públic vinculat o dependent de l'Administració autonòmica valenciana, que podrà ser beneficiari sempre que els organismes i entitats que l'integren compten amb personalitat jurídica pública diferenciada, així com autonomia de gestió per al compliment dels seus fins».  
  
València, 1 d'octubre de 2021.- El president de l'IVACE: Rafael Climent González.